Document ID: 31986R3736

*****
ΚΑΝΟΝΙΣΜΟΣ (ΕΟΚ) αριθ. 3736/86 ΤΗΣ ΕΠΙΤΡΟΠΗΣ
της 8ης Δεκεμβρίου 1986
που τροποποιεί τον κανονισμό (ΕΟΚ) αριθ. 1105/68 περί των λεπτομερειών χορηγήσεως ενισχύσεων για το αποκορυφωμένο γάλα που προορίζεται για διατροφή των ζώων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2) και ιδίως το άρθρο 10 παράγραφος 3,
Εκτιμώντας:
ότι το άρθρο 1 παράγραφος 7 του κανονισμού (ΕΟΚ) αριθ. 1105/68 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 867/86 (4), υποδεικνύει τη μέθοδο αναλύσεως αναφοράς για τον έλεγχο της περιεκτικότητας σε άνευ λίπους ξερό εκχύλισμα του αποκορυφωμένου γάλακτος και του αποβουτυρωμένου γάλακτος·ότι είναι σκόπιμο να προβλεφθεί η αναφορά στις διεθνείς προδιαγραφές για τη δειγματοληψία·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 παράγραφος 7 του κανονισμού (ΕΟΚ) αριθ. 1105/68 τροποποιείται ως εξής:
1. Στο στοιχείο γ), οι όροι «Προδιαγραφή ISO» αντικαθίστανται κάθε φορά από τους όρους «Διεθνής Προδιαγραφή ISO».
2. Προστίθεται το ακόλουθο εδάφιο:
«Η δειγματοληψία πραγματοποιείται σύμφωνα με τη διαδικασία που προβλέπεται από τη Διεθνή Προδιαγραφή ISO 707· τα κράτη μέλη μπορούν, ωστόσο, να χρησιμοποιήσουν μία άλλη μέθοδο δειγματοληψίας, εφόσον η τελευταία είναι σύμφωνη με τις αρχές της προαναφερθείσας προδιαγραφής».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευση του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 2 Φεβρουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1986.

Labels: 0
17
16
6